Diari Oficial de la Generalitat Valenciana


Sumari del DOGV 5976, del 17-03-2009 (2009/2785)

Notificació de la resolució del recurs d'alçada, referència interna R-430/2008, a Larissa M. Brotons Belda.
-----------------------------------------------------------------------------------------------------------

### Dades del document

Número de DOGV
:   5976

Data del DOGV
:   17-03-2009

Secció del DOGV
:   V. ANUNCIS - C) ALTRES ASSUMPTES

Número del document
:   2009/2785


Data del document
:   24-09-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Edicte

Notificació de la resolució del recurs d'alçada, referència interna R-430/2008, a Larissa M. Brotons Belda. [2009/2785]  
De conformitat amb el que estableix l'article 59.4 de la Llei 30/92, de 26 de novembre, de règim jurídic de les administracions públiques i del procediment administratiu comú, es notifica a Larissa M. Brotons Belda, c/ Oms, núm. 1, 3r, D, (03361 Onil) la resolució del recurs d'alçada amb el número de referència interna R-430/08.  
Resolució de la secretària autonòmica de Medi Ambient, Aigua, Urbanisme i Habitatge del recurs d'alçada presentat contra la resolució d'exclusió de sol·licitud d'habitatge relativa a l'expedient A-SOLV-00717/07.  
Dades de la reclamant  
Número d'expedient Cognoms i nom.  
A-SOLV-00627/07 Brotons Belda, Larissa María  
Adreça: c/ Oms, número 1, 3r, D.   
Població: 03756 Onil (Alacant)  
I. Antecedents  
Cronològicament exposats, els fets essencials relatius a l'esmentat expedient són els següents:  
Primer. En data 12 d'abril de 2007, Larissa María Brotons Belda va presentar sol·licitud d'habitatge de promoció pública de la Generalitat Valenciana, amb la documentació adjunta que va considerar oportuna, la qual va donar lloc a la incoació de l'expedient A-SOLV-00965/07. A la vista de la sol·licitud i la documentació aportada, per resolució de la directora general d'Habitatge i Projectes Urbans, de 5 de setembre de 2007, d'acord amb el Decret 26/1989, de 27 de febrer, aquesta va ser exclosa per no residir la sol·licitant ni estar empadronada un mínim de dos anys al municipi on sol·licitava l'habitatge, ni acreditar lloc de treball que motivara el canvi de residència.  
Segon. Per carta de data 27 de novembre de 2007 (registre d'eixida de 27 de novembre de 2007) va ser notificada a la interessada l'esmentada exclusió, amb indicació dels motius i dels recursos que podia interposar contra aquesta com també el termini i l'òrgan competent per a resoldre'ls.  
Tercer. El 27 de desembre de 2007, Larissa María Brotons Belda va presentar un escrit, amb aportació de documentació complementària, i interposició de recurs d'alçada contra l'esmentada resolució.  
II. Fonaments de dret  
L'article 4.3 del Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat, quant als beneficiaris i subjectes exclosos estableix que poden sol·licitar habitatges de promoció pública aquelles persones que estiguen incloses en algun dels dos supòsits següents: a) Residir i estar empadronat un mínim de dos anys en qualsevol dels termes municipals dels ajuntaments interessats, excepte si es tracta d'emigrants o d'antics residents que es van traslladar de municipi per raons laborals i desitgen retornar a aquest, sempre que, en aquest últim cas, acrediten una residència anterior no inferior a cinc anys a l'esmentat municipi. En el cas que la inscripció en el padró siga inferior a dos anys, i amb caràcter excepcional, l'Institut Valencià d'Habitatge, SA podrà admetre d'altres documents que acrediten fefaentment el temps mínim de residència de dos anys, i fins i tot un període menor quan obeïsca a trasllat a la localitat per motius de treball. No obstant això, l'Institut Valencià d'Habitatge, SA podrà elevar el període mínim de residència de dos a cinc anys en la convocatòria d'adjudicació; b) Acreditar l'existència de lloc de treball en la localitat que motive el canvi de residència.  
La disposició transitòria primera, 3.a), del Decret 75/2007, de 18 de maig, del Consell, de Reglament de protecció pública a l'habitatge, estableix que els procediments d'adjudicació d'habitatges de promoció pública iniciats amb anterioritat a l'entrada en vigor d'aquest reglament continuaran regint-se per la normativa vigent aplicable en el moment de la iniciació.   
Els acords adoptats per l'Institut Valencià d'Habitatge, SA, en l'exercici de les facultats d'administració i disposició, s'entenen sense perjudici que l'administració titular puga adoptar les resolucions administratives que estime pertinents d'acord a dret.  
Els articles 11.1 i 2.a), g) i i) del Decret 137/2006, de 29 de setembre, del Consell, pel qual s'aprova el Reglament orgànic i funcional de la Conselleria de Territori i Habitatge i article 57.3 de la Llei 8/2004 d'habitatge de la Comunitat Valenciana; el Decret 61/1987, d'11 de maig, del Consell, pel qual s'acorda la constitució de l'Institut Valencià d'Habitatge, SA; el Decret 118/1988, de 29 de juliol, del Consell, pel qual es determina l'abast concret de la transmissió de patrimoni de promoció pública de l'habitatge a l'Institut Valencià d'Habitatge, SA; el Decret 3140/71, de 23 de desembre, sobre protecció de famílies nombroses, i l'Ordre de 25 de novembre de 2002 de legalitzacions.  
Els articles 55.3, 59 i següents, 73 i 75 de la Llei 30/1992 de règim jurídic de les administracions públiques i del procediment administratiu comú.  
III. Contestació a les al·legacions  
L'Institut Valencià d'Habitatge, SA, en l'exercici de les facultats i en compliment de les funcions que té atribuïdes, i a fi de realitzar una correcta tramitació dels corresponents expedients sobre adjudicació d'habitatges de promoció pública, ha de fer una aplicació estricta de les disposicions contingudes en el Decret 26/1989, de 27 de febrer, del Consell de la Generalitat Valenciana, sobre adjudicació d'habitatges de promoció pública de la Generalitat Valenciana, a fi de respectar fonamentalment els drets de tots els sol·licitants perquè les seues sol·licituds siguen examinades, baremades i incloses, segons puntuació, en la llista prèvia a l'adjudicació, ateses a més les dificultats existents per a satisfer la nombrosa demanda d'habitatge protegit.  
Per tot l'anteriorment expressat, i per les dades consignades per la Sra. Brotons Belda en la seua sol·licitud, i pels documents que s'hi adjunten i l'escrit de recurs (certificat d'empadronament de l'Ajuntament de Castalla), resulta evident que no ha acreditat residir i estar empadronada un mínim de dos anys a Castalla (població on sol·licita l'habitatge), més encara, segons el padró municipal es va traslladar a Alacant el 20.07.04, i encara que hi ha nova alta el 19.02.07 és únicament per 6 mesos, ja que després es trasllada Sant Vicent del Raspeig, ni tampoc que les causes dels seus trasllats hagen sigut laborals (afirma en el seu últim escrit que els motius van ser sentimentals i que no té treball estable), per la qual cosa, conforme al Decret 26/1989, la seua petició, per no reunir els requisits exigits i per falta de justificació, només podia ser exclosa, i en conseqüència ha de ser desestimat aquest recurs d'alçada i confirmada la resolució recorreguda, fonamentalment per a no perjudicar així els drets d'altres sol·licitants que compleixen tots els requisits.  
Resolució  
Vist l'expedient, es dedueix que ha quedat acreditat que la sol·licitud d'habitatge de promoció pública que ha donat lloc a la incoació d'aquest expedient només pot ser exclosa ja que no reuneix els requisits exigits pel Decret 26/1989, de 27 de febrer, sobre adjudicació d'habitatges de promoció pública de la Generalitat Valenciana.  
Vistos els fets, les disposicions legals citades i les d'aplicació general, com també la proposta de la directora general d'Habitatge i Projectes Urbans, la secretària autonòmica de Medi Ambient, Aigua, Urbanisme i Habitatge resol la desestimació del recurs d'alçada.  
Contra aquesta resolució, que posa fi a la via administrativa, es podrà interposar recurs contenciós administratiu davant del jutjat del contenciós administratiu corresponent en el termini de dos mesos comptadors a partir de l'endemà de la recepció d'aquesta, segons els articles 8.3 i 46.1 de la Llei 29/1.998, de 13 de juliol, reguladora de la jurisdicció contenciosa administrativa.  
Tot això, sense perjudici que es puga exercir qualsevol altre recurs que considere oportú.  
València, 24 de setembre de 2008.- La secretària autonòmica de Medi Ambient, Aigua, Urbanisme i Habitatge: María Ángeles Ureña Guillém.